钦定古今图书集成/明伦汇编/官常典/第173卷 > 《让增封武平侯表》同前
## 钦定古今图书集成/明伦汇编/官常典/第173卷 > 《让增封武平侯表》同前

伏自三省姿质顽素，材志鄙下，进无匡辅之功，退有
拾遗之美，虽有犬马微劳，非独臣力，皆由部曲将校
之助。陛下前追念先臣微功，使臣续袭爵土，祖考蒙
先照之荣，臣受不赀之分，未有丝发以自报效。昔齐
侯欲更晏婴之宅，婴曰：“臣之先容焉，臣不足以继之。”
卒违公命，以成私志。臣自顾省，不克负荷，食旧为幸。
虽上德在弘，下有因割。臣三叶累宠，皆统极位，义在
殒越，岂敢饰辞。